
PËR SHPALLJEN E LAGUNËS SË KARAVASTASË DHE PARKUT TË DIVJAKËS SI EKOSISTEM NATYROR VEÇANËRISHT I MBROJTUR PËR T’U PËRFSHIRË NË LISTËN E KONVENTËS SË RAMSARIT

Me propozimin e Ministrisë së Shëndetësisë dhe të Mbrojtjes së Mjedisit, Këshilli i Ministrave,

V E N D O S I:

1. Zona ekologjike Pisha e Divjakës-Laguna e Karavastasë të shpallen zonë natyrore veçanërisht e mbrojtur për t’u përfshirë në listën e Konventës së Ramsarit.
2. Zona e mbrojtur do të përfshijë sipërfaqen e Parkut Kombëtar (Pisha e Divjakës) prej 1162 ha, zonën e Kularit prej 815 ha dhe sipërfaqen lagunore prej 3967 ha.
Kufijtë e këtij ekosistemi do të jenë:
Veriu		- Lumi i Shkumbinit
Lindja		- “Vija kufizuese bregdetare” e miratuar nga Këshilli i Ministrave me vendim nr.321, datë 20.7.1992.
Jugu		- “Vija kufizuese bregdetare” e miratuar nga Këshilli i Ministrave me vendim nr.321, datë 20.7.1992 dhe lumi Seman deri në grykëderdhjen e tij në detin Adriatik.
Perëndimi	- Deti Adriatik
3. Pjesa perëndimore e Zonës së Kularit, në veri të këtij ekosistemi, të shpallet Rezervat Gjuetie i kategorisë së katërt sipas klasifikimit të IUCN (Fondi Botëror për Ruajtjen e Natyrës).
Kufijtë e zonës së Kularit do të jenë:
Veriu		- Lumi i Shkumbinit
Lindja		- “Vija kufizuese bregdetare” e miratuar nga Këshilli i Ministrave me vendimin nr.321, datë 20.7.1992.
Jugu		- Parku Kombëtar (Emisari i Tërbufit)
Perëndimi	- Fusha e Shellirës së Madhe
4. Ministria e Shëndetësisë dhe e Mbrojtjes së Mjedisit, Ministria e Bujqësisë dhe e Ushqimit, Ministria e Turizmit si dhe Ministria e Ndërtimit, Strehimit dhe Rregullimit të Territorit të përcaktojnë kufijtë e shtrirjes së plazhit të Divjakës dhe të trajtojnë me projekte të veçanta problemet urbanistike dhe turisitike me qëllim ruajtjen e vlerave natyrore të ekosistemit.
5. Aktiviteti i peshkimit në Lagunën e Karavastasë të kryhet sipas sistemit tradicional.
6. Ruajtja dhe administrimi i këtij ekosistemi të bëhet nga Drejtoria e Përgjithshme e Pyjeve dhe Kullotave.
Në organikën e kësaj drejtorie shtohen 5 inspektorë pyjor. Drjtorisë së Përgjithshme të Pyjeve dhe Kullotave për 4-mujorin e tretë të vitit 1994 i shtohen 125.000 lekë që përballohen nga buxheti total i miratuar për Ministrinë e Bujqësisë dhe Ushqimit për vitin 1994.
Ky vendim hyn në fuqi menjëherë.

